CELEX: 32006R0831
Language: mt
Date: 2006-06-02 00:00:00
Title: Regolament tal-Kummissjoni (KE) Nru 831/2006 tat- 2 ta' Ġunju 2006 li temeda Regolament (KE) Nru 622/2003 li tistipula miżuri għall-implimentazzjoni ta' l-istandards bażiċi komuni dwar is-sigurtà fl-avjazzjoni Test b'rilevanza għaż-ŻEE

5.12.2008          MT               Il-Ġurnal Uffiċjali ta’ l-Unjoni Ewropea                             609

32006R0831

L 150/4                         IL-ĠURNAL UFFIĊJALI TA’ L-UNJONI EWROPEA                             3.6.2006

                  REGOLAMENT TAL-KUMMISSJONI (KE) Nru 831/2006

                                           tat-2 ta’ Ġunju 2006

li temeda Regolament (KE) Nru 622/2003 li tistipula miżuri għall-implimentazzjoni ta' l-
                istandards bażiċi komuni dwar is-sigurtà fl-avjazzjoni

                                     (Test b’relevanza għaż-ŻEE)

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament (KE) Nru 2320/2002 tal-Parlament Ewropew u tal-Kunsill
tas-16 ta’ Diċembru 2002 li jistabbilixxi regoli komuni fil-qasam tas-sigurtà fl-avjazzjoni
ċivili1, u b’mod partikolari l-Artikolu 4(2) tiegħu,

Billi:

(1)       Skont ir-Regolament (KE) Nru 2320/2002, il-Kummissjoni għandha tadotta miżuri
          għall-implimentazzjoni tal-istandards bażiċi komuni tas-sigurtà fl-avjazzjoni fil-
          Komunità kollha. Ir-Regolament tal-Kummissjoni (KE) Nru 622/2003 tal-
          4 ta’ April 2003 li jistabbilixxi l-miżuri sabiex jiġu implimentati l-istandards bażiċi
          komuni dwar is-sigurtà fl-avjazzjoni2 kien l-ewwel att li jistabbilixxi miżuri bħal
          dawn.

(2)       Hemm ħtieġa għal miżuri li jippreċiżaw iktar l-istandards bażiċi komuni.

(3)       Fir-rigward tal-miżuri għall-implimentazzjoni tal-istandards dwar materjali tal-linji tal-
          arju u dwar merkanzija, pakketti ta’ kurrier u ekspress, il-kontenut tar-Regolament
          (KE) Nru 622/2003 għandu jiġi rivedut fid-dawl ta' esperjenza akkwistata.

(4)       Ir-Regolament tal-Kunsill (KEE) Nru 2913/92 tat-12 ta' Ottubru 1992, li jistabilixxi l-
          Kodiċi Doganali tal-Komunità3 jipprevedi standards approprjati ta' sigurtà u sikurezza
          li għandhom jitwettqu sabiex jiġi garantit l-istatus ta' Operatur Ekonomiku Awtorizzat.

1
          ĠU L 355, 30.12.2002, p. 1. Ir-Regolament kif emendat bir-Regolament (KE) Nru 849/2004 (ĠU L
          158, 30.4.2004, p. 1).
2
          ĠU L 89, 5.4.2003, p. 9, Ir-Regolament kif emendat l-aħħar bir-Regolament (KE) Nru 240/2006 (ĠU
          L 40, 11.2.2006, p. 3).
3
          ĠU L 302, 19.10.1992, p. 1. Ir-Regolament kif l-aħħar emendat bir-Regolament (KE) Nru 648/2005 tal-
          Parlament Ewropew u tal-Kunsill (ĠU L 117, 4.5.2005, p. 13).
 ---pagebreak--- 610            MT             Il-Ġurnal Uffiċjali ta’ l-Unjoni Ewropea               5.12.2008

       L-awtorità xierqa ta' Stat Membru għandha tikkonsidra li tqis l-informazzjoni rilevanti
       li hi fornita mill-awtorità tad-dwana meta taħtar, tapprova jew telenka aġent bħala
       aġent Regolat.

(5)    Skont ir-Regolament (KE) Nru 2320/2002 u sabiex ikunu evitati atti illegali ta’
       interferenza, il-miżuri stabbiliti fl-Anness tar-Regolament (KE) Nru 622/2003
       għandhom ikunu sigrieti u m’għandhomx jiġu ppubblikati. L-istess regola tapplika
       neċessarjament għal kwalunkwe att li jemenda.

(6)    Ir-Regolament (KE) Nru 622/2003 għandu jiġi emendat skont dan.

(7)    Il-miżuri pprovduti f'dan ir-Regolament huma skont l-opinjoni tal-Kumitat dwar is-
       Sigurtà tal-Avjazzjoni Ċivili,

ADOTTAT DAN IR-REGOLAMENT:

                                           Artikolu 1

L-Anness għar-Regolament (KE) Nru 622/2003 huwa emendat kif stipulat fl-Anness għal dan
ir-Regolament.

L-Artikolu 3 ta’ dan ir-Regolament għandu japplika fir-rigward tan-natura kunfidenzjali ta’
dan l-Anness.

                                           Artikolu 2

Dan ir-Regolament għandu jidħol fis-seħħ fl-1 ta' Jannar 2007.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 2 ta' Ġunju 2006.

                                              Għall-Kummissjoni
                                              Jacques BARROT
                                              Viċi President
 ---pagebreak--- 5.12.2008       MT            Il-Ġurnal Uffiċjali ta’ l-Unjoni Ewropea                     611

                                            ANNESS

Skont l-Artikolu 1 l-anness huwa sigriet u m’għandux jiġi ppubblikat f'Il-Ġurnal Uffiċjali tal-
Unjoni Ewropea.